Isadalu
(Cannas Gian Mario – Villagrande Strisaili)

Isadalu est su monte de idda mia ,
sempre ca parto mindeddu leo in su coro
cun tottu s'amore e sa nostalgia
prus preziosu de unu scusorgiu ‘e oro.

Ma oe ch'abbarro meda in bidda
mi prangid s'anima a bier troppu jimentu,
in dognia jinau, de Filicoria a Mesuidda,
manc’una mata chi mantengiad su entu.

... S'omini justu a sa natura depe' torrae
cun su coraju e s'orgogiiu de un'atra edade,
e Biddamanna in sa storia ad'abbarrae,

cun monte Isadalu, po sa justa eredidade
de custa terra antiga chi depede 'onae
a su mundu nou un'atra attualidade .